a07b69946be617ac6f23834954240968
Τι είναι ο υποθυρεοειδισμός;
endokrinologia.gr
2021.10
Υποθυρεοειδισμός ονομάζεται η υπολειτουργία του θυρεοειδή, δηλαδή όταν ο θυρεοειδής δεν παράγει αρκετή ορμόνη (θυροξίνη). Από ενδοκρινολογική άποψη διαχωρίζουμε το εάν ο υποθυρεοειδισμός είναι πλήρης, δηλαδή ο θυρεοειδής αδένας έχει απωλέσει το μεγαλύτερο μέρος της λειτουργίας του και δεν παράγει καθόλου ορμόνη, ή εάν ο θυρεοειδής υπολειτουργεί με κάποιες ποσότητες ορμόνης να παράγονται ακόμη. Η τελευταία περίπτωση ονομάζεται υποκλινικός υποθυρεοειδισμός. Ο υποθυρεοειδισμός είναι η πιο συχνή ενδοκρινολογική πάθηση παγκοσμίως. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ypothyreoeidismos/)
cd0e9bad66c77fdfa1595ac75dbc22dd
Τι προκαλεί τον υποθυρεοειδισμό;
endokrinologia.gr
2021.10
Ο υποθυρεοειδισμός είναι συχνά αποτέλεσμα μιας αυτοάνοσης ασθένειας, της νόσου hashimoto, όπου αντισώματα καταστρέφουν τον ιστό του θυρεοειδή με αποτέλεσμα η παραγωγή ορμονών να σταματάει. Άλλες αιτίες υποθυρεοειδισμού είναι η χρήση θυρεοστατικών φαρμάκων κατά τη θεραπεία του υπερθυρεοειδισμού, η χειρουργική ολική αφαίρεση του θυρεοειδή π.χ. λόγω ύποπτων όζων, θεραπεία με ραδιενέργεια στην περιοχή του λαιμού, καθώς και κάποια φάρμακα όπως το λίθιο ή, πιο σπάνια, η αμιοδαρόνη. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ypothyreoeidismos/)
2574c6a253119722de865d6c5fee809e
Πως γίνεται η διάγνωση του υποθυρεοειδισμού;
endokrinologia.gr
2021.10
Η διάγνωση του υποθυρεοειδισμού γίνεται με εξετάσεις αίματος και προσδιορισμό των ορμονών tsh, ελεύθερη (free) t4, ελεύθερη (free) t3. Για την διερεύνηση του αν υπάρχει νόσος hashimoto γίνεται έλεγχος των αντισωμάτων στο αίμα. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ypothyreoeidismos/)
06de56dab686192d93a5ced5a014d93c
Ποια είναι η θεραπεία του υποθυρεοειδισμού;
endokrinologia.gr
2021.10
Η θεραπεία του υποθυρεοειδισμού γίνεται με τη χορήγηση θυροξίνης, δηλαδή της ορμόνης του θυρεοειδή, σε μορφή χαπιού. Η δόση εξαρτάται από πολλούς παράγοντες όπως το σωματικό βάρος και η ηλικία. Η ρύθμιση της δόσης θυροξίνης γίνεται μέσω τακτικών ελέγχων της tsh στην αρχή με στόχο η tsh να επιστρέψει εντός των φυσιολογικών ορίων. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ypothyreoeidismos/)
db0b7c30f602eb91e065871d45088caa
Τι πρέπει να προσέχω αν παίρνω χάπια θυρεοειδή (θυροξίνη);
endokrinologia.gr
2021.10
Η θυροξίνη είναι ένα χάπι που πρέπει να παίρνει κανείς το πρωί σε άδειο στομάχι με ένα ποτήρι νερό και με απόσταση 30 λεπτών έως μίας ώρας από το πρωινό και από άλλα φάρμακα. Ο λόγος είναι ότι πολλές τροφές και φάρμακα επηρεάζουν την απορρόφηση της θυροξίνης από το πεπτικό σύστημα, μειώνοντας έτσι τη δράση του φαρμάκου. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/thyreoeidis/ypothyreoeidismos/)